C 61/6
HR
Službeni list Europske unije
4.2.2022.
8.
ističe da se ambicija iz europskog zelenog plana da Europa do 2050.
postane prvi klimatski neutralan kontinent interno primjenjuje tako što se kriteriji održivosti integriraju u sve politike EU-a, čime se određuje tempo na globalnoj razini; naglašava da bi europski zeleni plan i inicijative za lokalni i regionalni zeleni plan trebali biti instrumenti za postizanje ciljeva Pariškog sporazuma, potpunu provedbu Programa UN-a do 2030. i ciljeva održivog razvoja te ambiciozan doprinos EU-a globalnom okviru za bioraznolikost nakon 2020., o čemu će se odluka donijeti na konferenciji COP15 Konvencije Ujedinjenih naroda o biološkoj raznolikosti (UN CBD) (2).
Europski zeleni plan bi, istodobno s postizanjem klimatske neutralnosti, trebao biti gospodarski održiv i ne bi smio stvarati velika opterećenja i troškove za potrošače i poduzeća; 9. čvrsto vjeruje da je 26. konferencija stranaka UNFCCC-a prilika za pogled u budućnost i pripremu temelja za ambiciozan globalni plan do 2050. tako da se pristup koji se temelji na ciljevima održivog razvoja nadopuni Pariškim sporazumom.
Budući da su u europskom zelenom planu već razmotrene sustavne veze s mnogim relevantnim područjima politike, on bi, ako se pravilno provede, mogao nadahnuti i potaknuti uvođenje zelenog plana na svjetskoj razini; 10. poziva stranke UNFCCC-a da u pravila o globalnom pregledu stanja unesu obvezu stranaka da uključe lokalna i regionalna tijela odnosno da se savjetuju s njima tijekom faze izrade svojih nacionalno utvrđenih doprinosa; posebno poziva stranke da uključe podnacionalnu razinu u reviziju svojih nacionalno utvrđenih doprinosa prije sastanaka Konferencije stranaka uspostavom sustava dijaloga na nacionalnoj razini; 11. naglašava važnost činjenice da EU predvodi globalne razgovore svojom ambicioznom i uključivom klimatskom politikom te stoga prepoznaje europski propis o klimi kao neporecivi signal i angažman koji Europsku uniju postavlja na čelo djelovanja u području klime; u vezi s time upozorava da klimatske ambicije ne bi smjele dodatno opteretiti proračune kućanstava i time dodatno doprinijeti otuđenju građanki i građana jer su mnogi od njih već snažno pogođeni pandemijom COVID-a.
Građani i građanke i mala poduzeća ne bi smjeli snositi troškove ambicioznih paketa politika; 12. u tom pogledu ističe da su mnoge europske regije proglasile klimatsku krizu prije nego što je to učinio Europski parlament te su već uvele vlastite ambiciozne propise o klimi; stoga smatra da bi njihovo stručno znanje trebalo biti istaknutije u globalnoj diplomaciji u području klime; 13. poziva na bržu prilagodbu i provedbu misija EU-a u području prilagodbe klimatskim promjenama, klimatski neutralnih gradova i drugih relevantnih misija kao što su one o tlu, zdravlju i oceanima nakon što budu potvrđene; poziva lokalne i regionalne vlasti da pripreme vlastite strategije za prilagodbu klimatskim promjenama i njihovo ublažavanje kako bi povećale zaštitu i otpornost lokalnih zajednica i prirodnih staništa (3); 14. iako u potpunosti podržava ambicije klimatskog okvira EU-a, poziva na konkretne mjere kojima bi se ti ciljevi poduprli, pri čemu se treba pobrinuti za to da niti jedna regija ili osoba ne budu zapostavljeni.
Regijama bogatim ugljenom, regijama s visokim emisijama ugljika, slabije razvijenim regijama i otocima treba posvećivati posebnu pozornost i pružati veću namjensku potporu; 15. pozdravlja pokretanje konferencije o budućnosti Europe i poziva na to da europski zeleni plan bude njezina središnja tema jer klimatske promjene, pravedna tranzicija i održivi razvoj imaju izravan utjecaj na gospodarstvo, javno zdravlje i dobrobit građana EU-a; smatra da u tom okviru europski klimatski pakt može imati ključnu ulogu i postati najbolja praksa koju bi trebalo replicirati u cijelom svijetu; 16. spreman je s Europskom komisijom, Europskim parlamentom i drugim relevantnim organizacijama organizirati niz dijaloga s građanima i tematski dan o lokalnom djelovanju u području klime kako bi predstavio dodanu vrijednost europskog zelenog plana i pokazao različite lokalne inicijative.
Istodobno ponavlja svoj poziv članovima i članicama OR-a da budu primjer i promiču lokalne i regionalne konferencije stranaka; 17. poziva sve stranke UNFCCC-a da, u suradnji s podnacionalnim vlastima i nedržavnim akterima, konstruktivno doprinesu postupku koji prethodi 26. konferenciji stranaka, između ostalog, promicanjem lokalnih savjetodavnih tijela, konvencija građana, lokalnih i regionalnih konferencija stranaka, kao i poluformalnih institucija kao što su lokalna i regionalna vijeća i parlamenti mladih;
(2) (3)
Petnaesti sastanak Konferencije stranaka Konvencije o biološkoj raznolikosti.
COR-2021-01903, mišljenje OR-a „Stvaranje Europe otporne na klimatske promjene – nova strategija EU-a za prilagodbu klimatskim promjenama”.